Na podlagi Pravilnika o postopkih za izvrševanje proračuna Republike Slovenije (Uradni list RS, št. 50/07, 114/07-ZIPRS0809, 61/08, 99/09-ZIPRS1011 in 03/13) in Odloka o proračunu občine Brežice za leto 2014 (Uradni list RS, št. 101/13) objavlja Občina Brežice, CPB 18, 8250 Brežice

**Javni razpis** **za sofinanciranje prireditev in promocijskih aktivnosti na področju kmetijstva v letu 2014**

**I. Neposredni proračunski uporabnik:** Občina Brežice, CPB 18, 8250 Brežice

**II. Predmet javnega razpisa:**

Predmet javnega razpisa je sofinanciranjeprireditev in promocijskih aktivnosti na področju kmetijstva letu 2014, katerih cilj je povečanje prepoznavnosti kmetijstva kot pomembne gospodarske panoge v občini in kmetijskih proizvodov ter so se aktivnosti izvajale oz. se bodo izvajale v času od 1.1.2014 do 15.11.2014 na območju občine Brežice.

**III. Pogoji in merila za dodeljevanje sredstev:**

1. Upravičenci do sredstev iz tega razpisa so društva, ki se ukvarjajo s promocijo kmetijstva, kmetijskih pridelkov, izvajajo prireditve ali razstave za širše množice občinstva in izpolnjujejo naslednje pogoje:
* imajo sedež v občini Brežice,
* delujejo najmanj 1 leto,
* so registrirana in poslujejo v skladu z Zakonom o društvih,
* imajo zagotovljene materialne, prostorske, kadrovske in organizacijske pogoje za realizacijo aktivnosti na področju kmetijstva,
* imajo urejeno evidenco o članstvu, plačani članarini in ostalo dokumentacijo, kot jo določa zakonodaja,
* izvajajo organizirano redno dejavnost s ciljem pospeševanja promocije kmetijstva,
* opravljajo dejavnost na neprofitni osnovi.
1. Do sredstev iz tega razpisa niso upravičena tista društva, ki prijavljajo iste aktivnosti, ki sofinancirane iz drugih virov občinskega proračuna Občine Brežice.
2. Na javnem razpisu bodo upoštevani projekti oz. aktivnosti, ki so povezane z promocijo kmetijstva in kmetijskih proizvodov , katerih cilj je povečanje prepoznavnosti kmetijstva kot pomembne gospodarske panoge.
3. Upravičeni stroški so: stroški povezani z izdelavo propagandnega materiala,stroški tiska biltenov ali strokovnih publikacij na temo promocije, stroški povezani z ocenjevanjem živali in pridelkov, stroški ocenjevalcev, stroški računalnike obdelave podatkov o ocenjenih pridelkih in živalih, stroški najema prostorov, šotorov, razstavnih prostorov, stroški izdelave reklamnih rekvizitov, stroški oglaševalnih tabel, stroški oglaševanja v medijih, stroški izdelave odličij in priznanj za ocenjene pridelke ali živali.

Neupravičeni stroški: stroški prehrane in pijače, stroški povezani s kulturnim programom prireditve kot so npr. stroški nastopajočih.

1. Občina Brežice bo sofinancirala aktivnosti povezanih s promocijo kmetijstva do 50 % celotne vrednosti upravičenih stroškov, vendar ne več kot 1.000,00 € na upravičenca in sicer na osnovi dokazil o izvedenih delih (kopije računov in poročilo o izvedeni aktivnosti z dokazili kot so vabila, bilteni, objave v medijih). Višina sredstev se dodeli na osnovi razpoložljivih sredstev za ta namen in višine upravičenih stroškov prijaviteljev. Prejemniki sredstev morajo v tiskanih medijih navajati, da je Občina Brežice sofinancer ali pa na drugih propagandnih materialih objaviti logotip Občine Brežice. Prejemki sredstev morajo dokazovati z računi za celotno vrednost upravičenih stroškov prireditve, ki so jih prijavitelji navedli v vlogi.

**IV. Višina razpoložljivih sredstev:**

Okvirna višina sredstev namenjenih za sofinanciranje je 5.540 EUR na proračunski postavki: 1150-Promocija kmetijstva in pridelovalcev in 6.000 EUR na proračunski postavki 1310- Bizeljsko sremiška in Podgorjanska VTC. Iz prej navedene postavke so sredstva namenjena za lokalna ocenjevanja vin , ki jih organizirajo društva vinogradnikov. Društva, ki bodo prejela ta sredstva se zavezujejo, da bodo sodelovala v sklopu prireditve »Brežice moje mesto«. Sredstva se delijo na podlagi pogojev in meril, ki so sestavni del tega javnega razpisa. V kolikor bo, glede na število vlog in odobreno višino upravičenih stroškov, predvidenih sredstev za javni razpis premalo, se bodo vsem prejemnikom sredstva sorazmerno znižala*.*

**V. Vsebina vloge:**

Vloga je sestavljena iz naslednje zahtevane dokumentacije:

1. Prijavni obrazec
2. Kopija odločbe o vpisu društva v register društev z vsemi naknadnimi spremembami
3. Kopija temeljnega akta društva, iz katerega je razvidna dejavnost društva (statut oz. pravila o delu)
4. Vsebinska in finančna predstavitev- za vsako prijavljeno aktivnost posebej:
* podroben vsebinski opis aktivnosti promocije, način izvedbe, datum izvedbe, predvideno število udeležencev,
* finančna vrednost celotne prireditve s podrobno stroškovno razdelano konstrukcijo posameznih odhodkov in način zagotovitve pokrivanja stroškov prireditve (prihodki)
1. Finančna dokazila o izvedenih delih (kopije računov in poročilo o izvedeni aktivnosti z dokazili kot so vabila, bilteni, objave v medijih). Dokazila pod to točko se dostavijo za aktivnosti, ki so že bile izvedene do razpisa. V primeru, da aktivnost še ni bila izvedena, se dokumentacija pod to točko dostavi z zahtevkom za črpanje sredstev
2. Izjava vlagatelja o izpolnjevanju in sprejemanju pogojev javnega razpisa
3. Parafiran vzorec pogodbe vzorca pogodbe

Vloga je popolna, če vlagatelj do predpisanega roka za oddajo vlog v javnem razpisu, predloži pravilno izpolnjeno zahtevano dokumentacijo. Vsebina vloge mora biti urejena po zaporedju, ki je določena pri zahtevani dokumentaciji.

**VI. Rok za prijavo in način prijave:**

Vloge s priloženo zahtevano dokumentacijo po tem razpisu morajo prispeti najkasneje do **torka 1.4.2014** na naslov: Občina Brežice, Oddelek za gospodarske javne službe in gospodarske zadeve. Šteje se, da je prijava prispela pravočasno, če je bila zadnji dan roka za oddajo vlog oddana na pošti s priporočeno pošiljko (velja datum poštnega žiga) ali do 15. ure oddana v sprejemni pisarni Občine Brežice.

Pisne vloge morajo biti poslane v zaprtih ovojnicah, opremljene z naslovom pošiljatelja in označene z oznako: " *Ne odpiraj - javni razpis "Sofinanciranje prireditev in promocijskih aktivnosti na področju kmetijstva v letu 2014«*

**VII. Odpiranje in obravnava vlog:**

1. Vloge bo odpirala in ocenjevala ter pripravila predlog prejemnikov sredstev strokovna komisija, ki jo z odločbo imenuje župan.
2. Odpiranje prejetih vlog bo opravila strokovna komisija v roku 8 delovnih dni po razpisnem roku na Občini Brežice. Odpiranje vlog ne bo javno.
3. Vlagatelje nepopolnih vlog bo komisija v roku 8 dni od odpiranja vlog pozvala, da jih dopolnijo v roku 5 dni od prejema obvestila. Nepopolna vloga, ki jo predlagatelj v navedenem roku ne bo dopolnili, se zavrže. Vloge, ki bodo pravočasno dopolnjene, vendar neustrezno, bodo zavrnjene.
4. Prepozno prejete vloge se zavržejo, neutemeljene pa zavrnejo (vloge, ki ne ustrezajo in ne izpolnjujejo razpisnih pogojev in meril).
5. Vse pravočasno prispele in popolne vloge bo strokovna komisija ocenjevala na podlagi pogojev in meril, ki so sestavni del tega javnega razpisa.
6. Na podlagi predloga prejemnikov sredstev, ki ga pripravi komisija, direktor občinske uprave s sklepom sprejme odločitev o izboru prejemnikov sredstev in višini dodeljenih sredstev.
7. Občina bo s prejemniki sredstev sklenila pogodbo, v kateri se opredelijo medsebojne obveznosti. Prejemnikom bodo sredstva nakazana v letu 2014. Prejemniki sredstev morajo dostaviti najkasneje do 30.11.2014 pisni zahtevek za izplačilo, kopije računov ter poročilo o izvedeni prireditvi, v kolikor le ti niso dostavljeni že v sami vlogi, če se je aktivnost dogajala pred končnim rokom za oddajo vloge na razpis.

**VIII. Rok v katerem bodo potencialni prejemniki obveščeni o izidu razpisa:**

Na podlagi predloga komisije odloča o dodelitvi oz. ne dodelitvi sredstev direktor občinske uprave Občine Brežice s sklepom v roku 30 dni po izteku razpisnega roka. Istočasno bodo prejemniki pozvani tudi k podpisu pogodb. Če prejemnik v roku osmih dni od prejema sklepa ne vrne podpisane pogodbe se šteje, da je umaknil vlogo za pridobitev sredstev.

Vlagatelj vloge, ki meni, da izpolnjuje pogoje in merila iz javnega razpisa in mu razpisana sredstva neupravičeno niso bila dodeljena, lahko vloži pritožbo v roku 8 dni od prejema sklepa. Pritožnik mora natančno opredeliti razloge zaradi katerih je pritožba vložena. Predmet pritožbe ne morejo biti postavljena merila za ocenjevanje vlog. Prepozno vložene pritožbe se zavržejo. Pritožba se pošlje priporočeno po pošti na Občino Brežice. Vložena pritožba ne zadrži podpisa pogodb z ostalimi izbranimi predlagatelji vlog. O pritožbi odloči župan, njegova odločitev je dokončna.

**IX. Informacije:**

Razpisna dokumentacija je od dneva objave razpisa v Uradnem listu dosegljiva na spletni strani Občine Brežice [www.brezice.si](http://www.brezice.si) ali pa jo lahko zainteresirani dvignejo v času uradnih ur na Oddelku za gospodarske javne službe in gospodarske zadeve Občine Brežice. Dodatne informacije v zvezi z javnim razpisom posreduje Roman Matjašič, tel. 07/620-55-52, e-mail:roman.matjasic@brezice.si, v času uradnih ur.

Številka: 407-12/2014 Občina Brežice

Datum: 17.2.2014 Ivan Molan

 Župan